Komission päätös,
tehty 13 päivänä heinäkuuta 2001,
suojatoimenpiteistä klassista sikaruttoa vastaan Espanjassa ja päätöksen 2001/491/EY kumoamisesta
(tiedoksiannettu numerolla K(2001) 2223)
(ETA:n kannalta merkityksellinen teksti)
(2001/532/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna neuvoston direktiivillä 92/118/ETY(2), ja erityisesti sen 10 artiklan 3 kohdan,
sekä katsoo seuraavaa:
(1) Espanjassa on esiintynyt klassista sikaruttoa.
(2) Elävien sikojen kaupan vuoksi nämä tautitapaukset muodostavat uhan muiden jäsenvaltioiden karjalle.
(3) Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti.
(4) Espanja on toteuttanut sikojen siirtoja koskevia muitakin varotoimenpiteitä klassisen sikaruton leviämisen estämiseksi.
(5) Komissio toteutti päätöksellä 2001/491/EY(4) klassiseen sikaruttoon liittyviä eräitä suojatoimenpiteitä Espanjassa.
(6) Tilanteen kehittymisen ja epidemiologisista tutkimuksista saatujen tulosten vuoksi on tarpeen mukauttaa toimenpiteitä ja kumota viipymättä päätös 2001/491/EY.
(7) Tämä päätös on pysyvän eläinlääkintäkomitean lausunnon mukainen,
ON TEHNYT TÄMÄN PÄÄTÖKSEN:
1 artikla
1. Rajoittamatta yhteisön lainsäädännön ja erityisesti klassisen sikaruton torjuntaa ja sikojen siirtoja koskevien Espanjan toteuttamien toimenpiteiden soveltamista, Espanjan on varmistettava, että
a) sikoja ei lähetetä liitteessä I kuvatulta alueelta mihinkään tämän alueen ulkopuolella sijaitsevaan määräpaikkaan,
b) sikojen siirtoihin liitteessä I kuvatulla alueella sovelletaan c alakohdassa säädettyjä edellytyksiä,
c) sikoihin, jotka lähetetään liitteessä I kuvatun alueen ulkopuolella sijaitsevalta Espanjan alueelta mihin tahansa muuhun määräpaikkaan, sovelletaan seuraavia edellytyksiä:
- siat ovat olleet alkuperätilalla vähintään 30 päivää ennen lastausta tai, jos ne ovat alle 30 päivän ikäisiä, syntymästään asti, ja
- siat ovat lähtöisin tilalta, jonne ei ole tuotu eläviä sikoja kyseisten sikojen lähettämistä välittömästi edeltäneiden 30 päivän aikana, ja
- siat kuljetetaan suoraan virallisesti sinetöidyissä kuljetusvälineissä ilman keräilykeskuksessa käyntiä määräpaikkana olevalle tilalle tai määräpaikkana olevaan teurastamoon. Sikojen kauttakuljetus liitteessä I kuvatun alueen läpi saa tapahtua ainoastaan pääteitä tai rautateitä käyttäen ja kuljetusvälinettä pysäyttämättä.
Espanja saa kuitenkin poiketa c alakohdan toisen luetelmakohdan säännöksestä, jos teurastettavaksi tarkoitetut siat lähetetään sen alueella sijaitseviin teurastamoihin.
2. Liitteessä I kuvattujen alueiden ulkopuolelta tulevien sikojen siirrot toisiin jäsenvaltioihin sallitaan ainoastaan kolmen päivän kuluttua toimivaltaisen eläinlääkintäviranomaisen kohdemaan ja mahdollisen kauttakulkumaan keskus- ja paikallishallinnon eläinlääkintäviranomaisille osoittamasta ennakkoilmoituksesta.
2 artikla
1. Espanja ei saa lähettää sikojen siemennestettä, ellei se ole peräisin liitteessä I tarkoitetun alueen ulkopuolella sijaitsevilla, neuvoston direktiivin 90/429/ETY(5) 3 artiklan a kohdassa tarkoitetuilla keinosiemennysasemilla pidetyistä karjuista.
2. Espanja ei saa lähettää sikojen munasoluja ja alkioita, elleivät ne ole peräisin liitteessä I kuvattujen alueiden ulkopuolella olevilta tiloilta peräisin olevista sioista.
3 artikla
1. Täydennetään neuvoston direktiivissä 64/432/ETY(6) säädettyä Espanjasta lähetettyjen sikojen mukana olevaa terveystodistusta seuraavasti: "Eläimet ovat suojatoimenpiteistä klassista sikaruttoa vastaan Espanjassa tehdyn päätöksen 2001/532/EY mukaisia".
2. Neuvoston direktiivissä 90/429/ETY säädetyssä terveystodistuksessa, joka on Espanjasta lähetettävän siitoskarjujen siemennesteen mukana, on oltava seuraava maininta: "Siemenneste on suojatoimenpiteistä klassista sikaruttoa vastaan Espanjassa tehdyn päätöksen 2001/532/EY mukaista".
3. Täydennetään komission päätöksessä 95/483/EY(7) säädettyä Espanjasta lähetettyjen sikojen alkioiden ja munasolujen mukana olevaa terveystodistusta seuraavasti: "Alkiot/munasolut(8) ovat suojatoimenpiteistä klassista sikaruttoa vastaan Espanjassa tehdyn päätöksen 2001/532/EY mukaisia".
4 artikla
Espanjan on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä toimivaltaiselle eläinlääkintäviranomaiselle todisteet tällaisesta desinfioinnista.
5 artikla
Espanjan on toimitettava kahdeksan päivän välein komissiolle pysyvän eläinlääkintäkomitean tutkittavaksi tiedot klassisen sikaruton tilanteesta liitteessä II osoitetulla tavalla.
6 artikla
Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle viipymättä.
7 artikla
Tätä päätöstä sovelletaan 31 päivään heinäkuuta 2001.
8 artikla
Kumotaan päätös 2001/491/EY.
9 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä heinäkuuta 2001.